ദീപാവലി ദിനത്തില് അതിര്ത്തിയില് മധുരം കൈമാറി ഇന്ത്യ പാക്കിസ്ഥാന് സൈനികര് ന്യൂഡല്ഹി: ദീപാവലിയുടെ ഭാഗമായി അതിര്ത്തിയില് മധുരം പങ്കിട്ട് ഇന്ത്യാപാക്കിസ്ഥാന് സൈനികര്. നിയന്ത്രണ രേഖയ്ക്ക് സമീപം തിത്വല് പാലത്തില് വെച്ചാണ് ഇരു സൈനികരും തമ്മില് മധുര കൈമാറ്റം നടത്തിയതെന്ന് എഎന്ഐ റിപ്പോര്ട്ട് ചെയ്യുന്നു. വാഗാ അതിര്ത്തിയിലും, ഗുജറാത്തിലെ ഇന്ത്യ പാക്കിസ്ഥാന് രാജ്യാന്തര അതിര്ത്തിയിലും, രാജസ്ഥാനിലെ ബാര്മീര് മേഖലയിലും അതിര്ത്തി സുരക്ഷാ സേനയും പാക്ക് റേഞ്ചേഴ്സും പരസ്പരം മധുരം കൈമാറി. അഗര്ത്തലയിലെ ചെക്ക് പോസ്റ്റില് അതിര്ത്തി സുരക്ഷാ സേന ഇന്സ്പക്ടര് ജനറലിന്റെ നേതൃത്വത്തില് ബംഗ്ലാദേശ് അതിര്ത്തി സേനാംഗങ്ങള്ക്കു മധുരം കൈമാറി. കൂടാതെ ത്രിപുരയില് ബിഎസ്എഫ് സേന ബംഗ്ലദേശിന്റെ ബോര്ഡര് ഗാര്ഡ് സേനയ്ക്കും മധുരം കൈമാറി.ഈദ്, ഹോളി, ദീപാവില, മറ്റു ദേശീയ ആഘോഷങ്ങളുടെ സമയങ്ങളില് ഇത്തരത്തില് മധുര വിതരണം സൈനികര് തമ്മില് നടത്താറുണ്ട്. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe